Ego Petrus, comes Nivernensis, noverint universi, presentes pariter et futuri, quod, ad voluntatem et peticionem domine Mathildis comitisse, socrus mee, concessi et laudavi ecclesie de Pontiniaco, in manu Mainardi, abbatis, quicquid eidem loco, pro suis animabus, contulerant, tam Guido, comes, vir ejus, quam ipsa. Ipsa autem beneficia nominatim sunt hec: Clausum videlicet Sancti-Martini quod habebant apud Autisiodorum; deinde XL arpenta nemoris juxta Autisiodorum, in nemore quod dicitur de Bars. Ad ultimum, si qua alia sorte beneficia . . . . . . . me comites Nivernis predicto loco indulserunt, ego quoque laudo atque confirmo. Ut vero presens scriptum ratum habeatur et inconcussum, proprii sigilli nostri impressione munio, et testibus subter annotatis corroboro: Mathildis, mater, comitissa; Narjodus de Tociaco; Drogo de Merlo; Guido de Guarlanda; Hugo Godart; Johannes, vicecomes de Legni; Petrus de Curceun. Actum apud castrum de Clamici, anno ab Incarnatione Domini Mº Cº LXXXº IIIIº.